b'\n_START_ARTICLE_\nHjelset Motorfabrikk\n_START_PARAGRAPH_\nHjelset Motorfabrikk ble grunnlagt av Olaf Hjelset i 1910, som senere sammen med sine s\xc3\xb8nner , Kristoffer, Olaf, Mathias og Kurt J\xc3\xb8rgen Hjelset og en dyktig arbeidsstyrke, utviklet bedriften til en stor og viktig arbeidsplass i Aalesund og en ledende motorfabrikk og produsent av store vripropellere i Norge for den norske og internasjonale markedet.\n_START_SECTION_\n1910 - 1930-\xc3\xa5rene\n_START_PARAGRAPH_\nFra starten i 1910 var arbeidsstyrken 5 mann og produksjonen bestod av 5-6 motorer per \xc3\xa5r p\xc3\xa5 3 og 4 HK. Det gode fisket i \xc3\xa5rene fremover gav den nye bedriften en god start og et nytt metalst\xc3\xb8peri kom til i 1912. I 1915 ble det bygget en ny fabrikkbygning (\xc2\xabTangen II\xc2\xbb) ved siden av den eksisterende. I det nye bygget var der ogs\xc3\xa5 kontorer og leiligheter for arbeiderne ved bedriften. Samme \xc3\xa5ret bygde Olaf Hjelset ogs\xc3\xa5 nytt v\xc3\xa5ningshus, \xc2\xabVonheim\xc2\xbb, en 3-4 etasjers murbygning med 6 leiligheter. Den er i 2014 fremdeles i bruk som bolighus i Skarb\xc3\xb8vikgata i \xc3\x85lesund._NEWLINE_For \xc3\xa5 bedre kommunikasjonene med byen over Steinv\xc3\xa5gsundet arbeidet Olaf Hjelset i 1915 for \xc3\xa5 f\xc3\xa5 igang en fergeforbindelse. Han gikk til anskaffelse av en 38 fots dekksb\xc3\xa5t, prisen var 200 kroner. Den ble satt i stand og ny motor p\xc3\xa5 12 HK av eget fabrikat ble installert. B\xc3\xa5ten ble tilbudet gratis til en av folkene p\xc3\xa5 stedet mot at han garanterte \xc3\xa5 drive fergetrafikk over sundet i minst 2 \xc3\xa5r til en maks pris per tur p\xc3\xa5 10 \xc3\xb8re. Olaf mente at etter 2 \xc3\xa5r burde det v\xc3\xa6re nok trafikkgrunnlag til at ruten kunne fortsette. Mannen s\xc3\xa5 seg ikke i stand til \xc3\xa5 ta imot tilbudet. I stedet fikk da Olaf Hjelset inn Kristian \xc3\x85sen til \xc3\xa5 drive fergen og i 1918 overdro Hjelset sin del av den vederlagsfritt til \xc3\x85sen som drev den videre sammen med Olaf Skarb\xc3\xb8 inntil Steinv\xc3\xa5gsbroen ble \xc3\xa5pnet i 1953 og gjorde fergen overfl\xc3\xb8dig. ._NEWLINE_Innen 1917 var arbeidsstyrken ved Hjelset Motorfabrikk vokst til opp til 20 mann og produksjonen bestod av motorer til fiskefl\xc3\xa5ten i st\xc3\xb8rrelser: 3, 6, 8, 12, 14,16 og den st\xc3\xb8rste p\xc3\xa5 30 HK._NEWLINE_I l\xc3\xb8pet av de f\xc3\xb8rste 20 \xc3\xa5rene produserte bedriften mer enn 500 motorer av ulike st\xc3\xb8rrelser. Hjelset Motorfabrikk var i 1919 blant de f\xc3\xb8rste produsentene i Norge til \xc3\xa5 benytte rullingslager som rammelager i stedet for de gamle glidelagerne._NEWLINE_I 1931 flyttet bedriften til nye lokaler p\xc3\xa5 Steinv\xc3\xa5gneset i Skarb\xc3\xb8vika og veksten fortsatte.\n_START_SECTION_\nInstallasjoner\n_START_PARAGRAPH_\nHjelset-motorer og Hjelset vripropellanlegg ble installert i inn- og utland i fiskeb\xc3\xa5ter, frakteskip, supplyb\xc3\xa5ter, ferger, taueb\xc3\xa5ter, skoleskipet S\xc3\xb8rlandet mm. Det siste propellanlegget produsert av Hjelset Motorfabrikk AS ble i henhold til firmaets referanseliste levert til den Kongelige Norske Marine og installert ombord Kongeskipet Norge i 1983 (reference: Installation reference list)\n_START_SECTION_\nBedriftslokaler\n_START_PARAGRAPH_\nI sine f\xc3\xb8rste 20 \xc3\xa5r holdt fabrikken til p\xc3\xa5 Trones i Skarb\xc3\xb8vik, f\xc3\xb8r den flyttet til Stenv\xc3\xa5gnesset i 1931 etter bedriften fikk kj\xc3\xb8pt en eiendom rett ved sj\xc3\xb8en.\n_START_SECTION_\nNormo-gruppen\n_START_PARAGRAPH_\nHjelset Motorfabrikk var ogs\xc3\xa5 en del av Normo-gruppen, etablert i 1958 av Norges ledende motorfabrikker. Medlemsbedriftene var: Bergen Mekaniske Verksted, Hjelset Motorfabrikk, Br\xc3\xb8drene Brunvoll Motorfabrikk, Volda Mekaniske Verksted og De Forenede Motorfabrikker (Union), Bergen.\n_START_SECTION_\nSlutten\n_START_PARAGRAPH_\nI 1983, etter en vanskelige periode i bedriften, ble bedriften nedlagt. Maskinene ble solgt til Sverige og Ulstein gruppen overtok tekniske tegninger og service oppgavene.'